ཟུགས་ཅན་ཡིད་འོང་མ༔
མ་རིག་མུན་སེལ་སྒྲོན་མེ་སྐུ་འདྲས་བྱེད༔ པད་འབྱུང་སྐུ་ཚབ་མཆོད་པའི་རྟེན་
བཞེངས་པ༔ སྐུ་གསུམ་དོན་ལྡན་བསྟན་པའི་རྒྱལ་མཚན་འཛུགས༔
ཞིང་མོས་གུས་སུས་བྱེད་པ༔ འདོད་པ་ཀུན་ཚོགས་རིན་ཆེན་ཕུང་པོ་འདྲ༔ སྙིང་
པོ་རྒྱུན་དུ་བཟླས་པ་གང་བྱེད་པ༔ མི་རྣམས་སྨོན་ལམ་ཇི་ལྟར་བཏབ་པ་བཞིན༔
ལེགས་པ་ཀུན་འབྱུང་ཨེ་མ་ངོ་མཚར་ཆེ༔ པད་འབྱུང་སྐུ་འདྲར་སྐུ་གཉེར་སུས་
བྱེད་པ༔ ངན་སོང་གསུམ་ལས་རྟག་ཏུ་ཐར་པ་དང་༔ ཕུན་སུམ་ཚོགས་པའི་ཡོན་
ཏན་འཐོབ་པར་འགྱུར༔ པད་འབྱུང་སྐུ་ཚབ་གཞལ་ཡས་ཁང་བཞེངས་
ལྷ་མི་དྲང་སྲོང་ནང་དུ་སྐྱེ་བར་འགྱུར༔ པད་འབྱུང་སྐུ་འདྲར་ན་བཟའ་སུས་འབུལ་
བ༔ ཡེ་ཤེས་རྒྱན་ལྡན་རང་ཆས་འཐོབ་པར་འགྱུར༔ པད་འབྱུང་སྐུ་འདྲཪ་རྡུལ་
ཕྱིས་སུས་བྱས་པ༔ གཟུགས་བཟང་ཆས་ལེགས་མདོག་སྡུག་འཐོབ་པར་འགྱུར༔
པད་འབྱུང་སྐུ་འདྲར་མཆོད་པ་སུས་ཕུལ་བ༔ རྫུ་འཕྲུལ་རྐང་པའི་མྱུར་འགྱོགས་
293

ཀོང་སྤྲུལ་ཡོན་ཏན་རྒྱ་མཚོས་མཛད།
འཐོབ་པར་འགྱུར༔ པད་འབྱུང་སྐུ་འདྲར་མར་མེ་སུས་ཕུལ་བ༔ མུན་པ་མེད་ཅིང་
བློ་རིག་གསལ་བར་འགྱུར༔ པད་འབྱུང་སྐུ་འདྲཪ་སྤྱན་གཟིགས་སུས་ཕུལ་བ༔

བསོད་ནམས་ལོངས་སྤྱོད་ཡོ་བྱད་འཕེལ་བར་འགྱུར༔ པད་འབྱུང་སྐུ་འདྲར་
གསེར་ཆབ་སུས་གསོལ་བ༔ རྒྱལ་པོ་རིན་ཆེན་ལྟ་བུ་འཐོབ་པར་འགྱུར༔ ཞེས་
སོགས་གཏེར་ཁ་དུ་མ་ནས་རྒྱས་པར་འབྱུང་ངོ༌། །རྟེན་གསུམ་རིན་པོ་ཆེ་དེ་དག་
ལ་མཆོད་པ་དང་བཀུར་སྟི་ལ་སོགས་པ་བགྱིས་པའི་ཕན་ཡོན་ནི་གསུང་རབ་རིན་
པོ་ཆེ་རྣམས་ལས་མཐའ་ཡས་པར་གསུངས་པ་ལྟར་ཤེས་དགོས་མོད། འདིར་

ཕྱོགས་ཙམ་ནི། དམ་ཆོས་པད་དཀར་ལས། བདེ་གཤེགས་རིང་བསྲེལ་ལ་ནི་
ཅུང་ཟད་དང༌། །སིལ་སྙན་གཅིག་བརྡུངས་པ་ཡི་སྒྲ་ཕྱུང་ངམ། །མེ་ཏོག་གཅིག་
ཙམ་གྱིས་ནི་མཆོད་པ་དང༌། །བདེ་གཤེགས་གཟུགས་དག་རྩིག་ངོས་བྲིས་པ་
ལ། །འཁྲུག་བཞིན་པ་ཡི་སེམས་ཀྱིས་མཆོད་ན་ཡང༌། །དེ་དག་རིམ་གྱིས་སངས་
རྒྱས་བྱེ་བ་མཐོང༌། །མཆོད་རྟེན་དག་ལ་གང་གིས་ཐལ་མོ་སྦྱར། །ཡོངས་སུ་ཚང་
བའི་ཐལ་མོ་ཡ་ཅིག་གམ། །ཡང་ན་མགོ་བོ་སྐད་ཅིག་བཏུད་པ་དང༌། །དེ་བཞིན་
ལུས་ཀྱང་ལན་ཅིག་བཏུད་པ་དང༌། །གང་གིས་རིང་བསྲེལ་གནས་པ་དེ་དག་
ལ། །གཡེང་བའི་སེམས་ཀྱིས་ཕྱག་འཚལ་སངས་རྒྱས་ཞེས། །ཚིག་གཅིག་ལན་
འགའ་བརྗོད་པར་བྱས་པ་ཡང༌། །དེ་དག་ཀུན་གྱིས་བྱང་ཆུབ་མཆོག་འདི་འཐོབ།
ཅེས་པ་ལ་སོགས་པ་གསུངས་སོ། །ཛམྦུའི་གསེར་གྱི་ལྷུན་པོ་དངར་བ་ནི། །བྱིན་
རླབས་འོད་ཀྱིས་ཉི་མ་སྟོང་ཕྲག་ལྷག །ཟིལ་གྱིས་གནོན་པའི་ངོ་མཚར་ས་སྟེང་
དང༌། །མཐོ་རིས་སུ་ཡང་གྲགས་པའི་དཔལ་དུ་ཤེས། །མཆོད་པའི་བསོད་ནམས་
གཅིག་ཅིག་ལོངས་སྤྱོད་པའི། །སྐལ་བཟང་དེ་ཡང་ཡིད་སྲུབས་འབུམ་ཕྲག་ལ། །

294

ཞལ་གདམ་དང་འཕྲིན་ཡིག་དཀར་ཆག་སོགས་ཀྱི་སྐོར
ཡེ་ཤེས་མཚོན་ཆས་བསྣུན་ནས་ཞི་བའི་དཔལ། །རང་གིས་ལེན་ལ་ཅིས་ཀྱང་
རིངས་པ་བཞིན། །རྟེན་གསུམ་རྣམ་པར་རྒྱལ་བའི་སྨན་ཆེན་པོ། །འབྱོར་པའི་
ནགས་ཀླུང་སྟུག་པོ་ལས་སྐྱེས་པ། །ཉོན་མོངས་ནད་རྣམས་འཇོམས་པའི་ཆོས་
ཉིད་ཅན། །སྡུག་བསྔལ་མལ་དུ་དུབ་རྣམས་བསྟེན་པར་གྱིས། །ཞེས་པ་ནི་བར་
སྐབས་ཀྱི་ཚིགས་སུ་བཅད་པའོ། །
ད་ནི་ལེགས་བྱས་དེ་དག་མཐར་ཕྱིན་པའི་བྱ་བ་དགེ་བའི་རྩ་བ་དུང་དང་པད་རྩ་
ལྟར་དཀར་བ་ཐམས་ཅད་ཀྱང་བླ་ན་མེད་པའི་བྱང་ཆུབ་ཆེན་པོར་བསྔོ་བ་དང༌།
རང་དང་གཞན་ལ་གནས་སྐབས་དང་མཐར་ཐུག་ཀུན་ཏུ་ཕན་བདེ་འབྱུང་བའི་
སྨོན་ལམ་གྱི་ཚིགས་སུ་བཅད་པའི་ཕྲེང་བ་ཅུང་ཟད་བསྟར་བ་ནི་འདི་ལྟ་སྟེ། ན་
མོ་གུ་རུ་རཏྣ་ཏྲ་ཡཱ་ཡ། ཡ་ཐཱ་པྲ་ཎི་དྷི་སིདྡྷི་བྷ་བནྟུ། རིགས་ཀྱི་མཐུ་ལས་ཐོག་
མཐའ་མེད་པའི་འཁོར་བའི་སྐྱེ་བ་རྣམས་སུ་ཡང༌། །རྣམ་བྱང་ཕྱོགས་སུ་དངོས་
དང་བརྒྱུད་ནས་བསླན་པར་འོས་པ་དཀར་པོའི་ཕྱོགས། །གང་མཆིས་རྣམས་
དང་འབད་པས་བསྒྲུབས་འདིའི་བསོད་ནམས་དྲི་མེད་ཇི་སྙེད་པ། །སྐྱེ་དགུའི་རྣམ་
དཀར་ཆུ་རྒྱུན་དེ་སྙེད་ལྷན་ཅིག་བྱང་ཆུབ་རྒྱ་མཚོར་བསྔོ། །མི་ཡི་སེང་གེ་ སྲས་
ཀྱིས་ཡོངས་བསྐོར་དུས་གསུམ་གཤེགས་པ་ཐམས་ཅད་ཀྱིས། །དཔལ་གྱི་མགུར་
ནས་བསྔགས་པའི་གླིང་བུ་མགྲིན་གཅིག་བསྒྱུར་བའི་སྨོན་ལམ་དང༌། །ཡོངས་བསྔོ་
རྣམ་དག་ཐབས་ལ་མཁས་པས་མཚན་བཅས་མཚན་མེད་ལེགས་སྤྱད་ཀུན། །
དཔག་གིས་མི་དཔོག་གཏིང་མཐའ་བྲལ་བའི་བཟང་པོ་སྤྱོད་པར་འཇུག་གྱུར་ཅིག །
ཁམས་ཀྱི་རིགས་སད་ཐེག་གསུམ་ལམ་ཞུགས་རང་འབྲས་མཐར་ཕྱིན་མཐར་
ཐུག་པར། །བགྲོད་གཅིག་ལམ་ལས་སྲིད་ཞིར་མི་གནས་ཆོས་ཀུན་དབྱིངས་སུ་
295

ཀོང་སྤྲུལ་ཡོན་ཏན་རྒྱ་མཚོས་མཛད།
མངོན་བྱང་བརྙེས། །ཞི་བསིལ་བདུད་རྩི་ཁམས་དབང་འཚམས་པར་བགོ་བཤའ་
འགྱེད་པས་མཁའ་མཉམ་གྱི། །ཡིད་ཅན་མཐའ་དག་རྣམ་གྲོལ་ལམ་དུ་ངལ་བསོའི་
དབུགས་ཆེན་འབྱིན་གྱུར་ཅིག །གང་ཞིག་མངོན་རྟོགས་ཕ་མཐར་ཕྱིན་ནས་འགྲོ་
མང་སྒྲོལ་མཛད་སྟོབས་བཅུ་པ། །གང་ཕྱིར་ས་དང་ལམ་ལ་མཐོར་གཤགས་སྐྱེ་
རྒུའི་གཉེན་ཏུ་འཐམ་པ་ཡི། །དཔའ་བོ་དེ་ཀུན་གང་ལ་བསླབས་ཤིང་གང་དག་
སྤྱད་པ་སྤྱོད་མཛད་པ། །མཐའ་དག་སློབ་ཅིང་རྗེས་སུ་སྤྱོད་པས་རྒྱལ་ཀུན་དགོངས་
པ་སྐོང་བྱེད་ཤོག །མཁའ་ཁྱབ་ལུས་ཅན་རྣམ་པར་འགྲོལ་མཛད་རང་བདེའི་ཞི་
བ་སྤངས་རྣམས་དང༌། །གཞན་ལ་ཕན་ཕྱིར་བྱང་ཆུབ་དོན་གཉེར་སེམས་མཆོག་
ཉི་ཤུ་གཉིས་དང་ལྡན། །བདག་གཞན་མཉམ་རྫོགས་འཚང་རྒྱའི་བློ་མངའ་ཆེན་
པོ་དམན་དང་འབྲིང་དག་གི། །སྙིང་སྟོབས་མཆོག་ལྡན་རྒྱལ་བའི་མྱུ་གུའི་རྣམ་
ཐར་ཇི་བཞིན་འཛིན་ནུས་ཤོག །གཏིང་མཐའ་དགེ་མེད་འཁོར་བའི་རྒྱ་མཚོར་
དུག་ཅན་རྦ་ལ་བྱིང་བ་རྣམས། །སྙིང་རྗེའི་གྲུ་བོ་ལེགས་པར་བཅུག་སྟེ་ཤེས་རབ་
གདོས་པས་ཕ་རོལ་ཏུ། །བདེ་བར་རབ་བསྒྲལ་ཐར་མཆོག་ནོར་གླིང་ཡིད་འོང་
འདོད་རྒུའི་མཛོད་སྦྱིན་ནས། །བསམ་བཞིན་འཇུག་པའི་སྲིད་པ་ལས་གཞན་
སྲིད་པའི་མིང་ཙམ་མཐར་འབྱིན་ཤོག །བདག་འཛིན་རྟོག་པས་ཐོག་མར་དབྱེ་ན་
བརྩེ་བྲལ་ཉོན་མོངས་ཕྲུ་མ་ཡིས། །ངན་འགྲོའི་བཙོན་རར་བཟོད་དཀའི་དུཿ༔ ཁས་
བསྟིར་མེད་མནར་བའི་མ་རྒན་རྣམས། །ཆོས་ཉིད་བདེན་པས་ཉིང་འཁྲུལ་སད་
བཞིན་རྩ་བྲལ་རྫུན་གྱི་འཁྲུལ་འཁོར་བརྟོལ། །འགྲོ་འོང་གནས་བྲལ་ཞི་བདེ་ཐར་
པའི་ཁང་བཟང་དམ་པར་བདེར་གནས་ཤོག །བྱིས་བློ་ཉི་ཚེས་གཞལ་པར་མི་
བཟོད་རྣམ་པ་ཀུན་མཁྱེན་སྤྱོད་ཡུལ་བ། །ཕྱོགས་སུ་མ་ལྷུང་དོན་དམ་བདེན་པ་
296

ཞལ་གདམ་དང་འཕྲིན་ཡིག་དཀར་ཆག་སོགས་ཀྱི་སྐོར
ཇི་བཞིན་རྟོགས་པས་རང་རྒྱུད་གྲོལ། །འཁྲུལ་ངོར་མི་བསླུ་ཀུན་རྫོབ་ཚུལ་ལ་
སྲེད་ལེན་བྲལ་ཡང་སངས་རྒྱས་ཀྱིས། །ལེགས་གསུང་འཇུག་ལྡོག་ཚུལ་བཞིན་
ནུས་པས་མཐའ་གཉིས་རབ་ཏུ་སྤང་བར་ཤོག །ལུས་གཙང་ཐུབ་པའི་བརྟུལ་ཞུགས་
ལེགས་འཛིན་བརྩེ་སེམས་འགྲོ་བའི་མཛའ་མོར་འཁྱུད། །བདེ་སྟོད་རྡོ་རྗེའི་གོ་ཆ་
མཁྲེགས་པས་འཕོ་བའི་འཇིགས་བཅོམ་སྲིད་པ་གསུམ། །རྣམ་དག་གཅིག་སྦྱོར་
མཆོག་གི་ས་བརྙེས་སྙིང་སྟོབས་ཆེན་པོས་འཁོར་བ་ཡི། །གཡུལ་ངོར་རབ་ཞུགས་
སྲིད་པའི་དཔུང་ཚོགས་རྩད་ནས་བཅོམ་པའི་དཔའ་བོར་ཤོག །སྐྱེ་བ་ཀུན་ཏུ་སྦྱིན་
ལ་རབ་བརྩོན་དེ་ཡི་མི་མཐུན་ཕྱོགས་རྣམས་སྤངས། །དེ་བཞིན་ཁྲིམས་སོགས་
ཚོགས་ཆེན་གཉིས་བསྡུས་ཕ་རོལ་ཕྱིན་རྣམས་ཡོངས་སུ་རྫོགས། །ཀུན་ཀྱང་དྲི་
མེད་ཤེས་རབ་མིག་ལྡན་བྱང་ཆུབ་ཕྱོགས་ཆོས་གོམ་སྟབས་ཀྱིས། །ས་བཅུ་ལམ་
ལྔའི་རྩེ་མོར་རབ་འཛེགས་ཆོས་ཀྱི་རྒྱལ་པོའི་དཔལ་མཉེས་ཤོག །ཕལ་པས་
བརྣག་དཀའ་དཀྱེལ་ཆེན་བློ་ཡིས་ལེགས་སྤྱད་སྲང་སྒོ་ཆེན་པོ་དབྱེ། །མཐོང་ཐོས་
སྐྱེ་བོ་དད་པའི་གནས་བཀོད་དེར་སྨོན་དེ་ཡི་རྗེས་སུ་ཕྱོགས། །ཞིང་འདིའི་མཆོད་
སྡོང་འདི་ཁོ་ན་ཞེས་ལྷར་བཅས་འཇིག་རྟེན་མཆོད་པའི་ཡུལ། །མི་མཉམ་མཉམ་
པ་བྱ་བ་ལས་ཀྱི་འཁོར་ལོ་བརྒྱ་ཕྲག་བསྐོར་གྱུར་ཅིག །ཐ་སྙད་ཚིག་དང་སྟོན་པ་
རྣམ་བཞིས་དོན་མཁས་ལུང་གི་ཆོས་སྐྱོང་ཞིང༌། །མངོན་རྟོགས་བདུད་རྩིས་བདག་
རྒྱུད་ངོམས་པས་སྐྱེ་དགུ་མ་གྲོལ་དགྲོལ་བར་ནུས། །དམ་པའི་ཚུལ་དགུས་རྒྱལ་
བསྟན་འཛིན་མཛད་སྐྱེས་བུ་ཁྱུ་མཆོག་གང་བཞུགས་དང༌། །ཁྱབ་བདག་བླ་མའི་
གསང་གསུམ་ལྷུན་པོ་སྲིད་པ་ཇི་སྲིད་རྟག་བརྟན་གསོལ། །ཕན་བདེའི་ལམ་སྟོན་
འཇིག་རྟེན་སྣང་བྱེད་མཚུངས་ཟླས་དབེན་པ་སངས་རྒྱས་ཀྱི། །རིང་ལུགས་སྤྱི་དང་
297

ཀོང་སྤྲུལ་ཡོན་ཏན་རྒྱ་མཚོས་མཛད།
དུས་གསུམ་ཀུན་ཏུ་མཚན་ཙམ་འབྱོན་དཀའ་མཚན་གྱིས་ཀྱང༌། །རྒྱལ་བའི་མཛད་
པ་བདེ་བླག་སྒྲུབ་ནུས་གསང་ཆེན་རྡོ་རྗེ་སྙིང་པོ་ཡི། །ཆོས་ཚུལ་མཐའ་དག་མ་བྱོན་
རྒྱལ་བ་ཞིང་འདིར་འབྱོན་པར་ནུབ་མེད་ཤོག །འགྲོ་བའི་ཉེར་འཚོ་འཇིག་རྟེན་
སྤྱི་དང་ཁྱད་པར་རྒྱལ་བསྟན་འཚོ་བཞེས་གནས། །ཉེ་རིང་ཀུན་ཏུ་ཕོངས་ཤིང་

རྒུད་པ་དགུན་གྱི་གྲང་རེག་རྟག་ཏུ་ཟད། །སྣོད་བཅུད་དཔལ་འབྱོར་དུས་ཀྱི་དང་
པོའི་དགའ་སྟོན་ལང་ཚོ་གོང་འཕེལ་ཏེ། །ཆོས་བཞིན་སྤྱོད་པའི་སྐྱེ་རྒུའི་བདེ་སྐྱིད་
ལྷ་ལས་ལྷག་པར་བདོ་གྱུར་ཅིག །ལུས་སྲོག་འཕྲོག་བྱེད་ནད་ཀྱི་རྡུལ་ཕྲེང་ལེགས་
བྱས་བདུད་རྩིའི་ཆར་བས་གཞིལ། །ཟས་གོས་ཕོངས་པའི་མུ་གེའི་དགོན་དུང་
འཛད་མེད་ནོར་བུའི་གཏེར་ཁ་ཕྱེ། །འཐབ་རྩོད་མཚོན་ཆའི་སྦྱོར་བ་བཤམས་

ཀྱང་ཕན་ཚུན་མཛའ་ཞིང་བྱམས་པས་སྤྲེལ། །དེ་རྒྱུ་དུག་གསུམ་དབྱིངས་སུ་ཞི་
ལས་མི་བཟད་འབྲས་བུ་མི་འབྱིན་ཤོག །རྨ་བྱ་གཞོན་ནུའི་མགྲིན་པའི་དཔལ་
འཕྲོག་སྤྲིན་གྱི་བླ་བྲེ་བྲེས་པ་ལས། །སྦྲང་ཆར་ཐིགས་ཕྲེང་དུས་སུ་འཇོ་བས་ལོ་
ཏོག་རྩི་ཤིང་རྣམ་པར་རྒྱས། །དུས་མིན་གྲང་དང་སད་སེར་བཙའ་ཐན་ཉེ་ཞོ་ས་
འོག་བཅིང་བ་ཡི། །བསོད་ནམས་སྟོབས་ལྡན་སྐྱེ་དགུ་ཀུན་ཀྱང་འབྱོར་པའི་འདུ་
འཛིས་བྲེལ་བར་ཤོག །ཆོས་ནོར་འདོད་ཐར་སྡེ་བཞིའི་ལྷུན་པོ་དགེ་བཅུའི་བང་
རིམ་ཡངས་པས་བཏེགས། །ལུགས་ཟུང་ཉི་ཟླའི་གཟི་འོད་འབར་བས་ཕྱོགས་

མཐའི་སྐྱེ་བོ་མགྲོན་དུ་འགུགས། །བསོད་ནམས་མིན་ལས་རྟག་ཏུ་ཕྱིར་ཕྱོགས་
འབངས་འཁོར་ཆུ་གཏེར་མུ་ཁྱུད་ཅན། །གང་འདིར་རྒུད་པའི་མིང་ཡང་མི་གྲགས་
དཔལ་འབྱོར་སུམ་རྩེན་ལྟར་རྒྱས་ཤོག །ལྷ་རིགས་ཐིག་ལེའི་དྭངས་མར་སྨིན་
ཀྱང་མ་འདྲིས་མི་ཡི་འགྲོ་བ་ཀུན། །ཆོས་བཞིན་སྐྱོང་མཛད་ཆོས་ཀྱི་ རྒྱལ་པོ་
298

ཞལ་གདམ་དང་འཕྲིན་ཡིག་དཀར་ཆག་སོགས་ཀྱི་སྐོར
མཆེད་ ཞལ་ སྐྱེད་ ཡུམ་བཙུན་ མོར་བཅས། །འཆི་མེད་བདུད་རྩིའི་བཅུད་ ལེན་
གྲུབ་པས་ནམ་ཡང་མི་ནུབ་སྐུ་ཚེ་ཡི། །རྒྱལ་མཚན་རབ་བརྟན་ཆབ་འོག་བདོག་
རྒུའི་ལེགས་བྱས་དཔུང་པས་བཟུང་གྱུར་ཅིག །དཔལ་འབྱོར་ལྗོན་པར་དམ་བཅའི་
འབྲས་སྨིན་ངོ་མཚར་མིག་གི་བདུད་རྩི་ཅན། །གང་ཞིག་འབྲེལ་བས་ཐར་པའི་
དཔྱིད་སྟེར་ཡིད་དགའ་ཆོས་འཛིན་འདུན་ས་བཞིན། །མཐོང་གྲོར་ལྷ་ཁང་ཛམ་
བུའི་གླིང་ན་བཀྲ་ཤིས་འོད་དུ་འབར་འདི་ཡང༌། །མཆོད་པའི་སྤྲིན་ཕུང་སྟུག་པོས་
དཀྲིགས་ཏེ་ཉམས་མེད་ཡུན་རིང་བཞུགས་གྱུར་ཅིག །སྙིགས་མའི་རྣམ་འགྱུར་
སྣ་ཚོགས་རེ་ཁཱ་ཉིན་བཞིན་འཕེལ་བའི་རྒྱུན་ཆད་ཅིང༌། །གཟུགས་ཅན་གཟུགས་
མེད་ཀུན་གྱི་རྒྱུད་ལ་སེམས་ཀྱི་དམ་པ་རིན་ཆེན་འཁྲུངས། །འཕྲལ་ཡུན་བདེ་འབྱོར་
དཔག་བསམ་རྐང་འཐུང་ཡོངས་སུ་དཀྲིགས་པའི་གྲིབ་བསིལ་དུ། །དབུགས་མ་
ཕྱིན་པའི་ལུས་ཅན་མཐའ་དག་དབུགས་འབྱིན་ངལ་འཚོ་ཐོབ་གྱུར་ཅིག །འཇིག་
རྟེན་གསུམ་ན་གྲགས་པའི་བ་དན་མངོན་པར་མཐོ་བ་མཆོག་གསུམ་བདེན་པའི་
བྱིན་བརླབས་དང༌། །སྲིད་ཞིའི་ཁམས་ན་ངོ་མཚར་ཕུལ་གྱུར་རྩ་གསུམ་ཆོས་སྲུང་
དཀར་ཕྱོགས་སྐྱོང་རྣམས་མཐུ་སྟོབས་ཀྱིས། །ལྷག་པའི་བསམ་པས་ཇི་ལྟར་སྨོན་
པའི་རེ་བའི་ཤིང་རྟ་མངོན་འདོད་ནོར་བུའི་ཕྱུར་བུར་གཏམས། །འདི་དང་གཏན་
གྱི་དབུལ་བ་འཕྲོག་པས་བསམ་དོན་ལྷུན་གྲུབ་མཁའ་ཁྱབ་བཀྲ་ཤིས་དཔལ་འབར་
ཤོག །ཅེས་རྒྱལ་ཁབ་ཆེན་པོ་དཔལ་ལྡན་ལྷུན་གྲུབ་སྟེང་ཕོ་བྲང་གི་རྟེན་གཙོ་ཐུབ་དབང་མཐོང་གྲོལ་ལྷ་ཁང་དུ་
བཞུགས་པའི་རྟེན་གསུམ་དཀར་ཆག་ཉུང་ངུར་བསྡུས་པ་འདིའང་། རྣམ་དཀར་འདིའི་ཕྱག་རིས་མཛད་པ་སའི་
དབང་མོ་མ་ཡུམ་མཆོག་ཉིད་ཀྱིས་གསུང་བསྐུལ་ཡང་བསྐྱར་ཕེབས་བ་ལྟར། ཐུབ་བསྟན་རིས་མེད་ཀྱི་རྗེས་སུ་
སློབ་པའི་དགེ་སྦྱོང་གི་གཟུགས་བརྙན་ཀརྨ་ངག་དབང་ཡོན་ཏན་རྒྱ་མཚོ་ཕྲིན་ལས་ཀུན་ཁྱབ་དཔལ་བཟང་པོའམ།
299

ཀོང་སྤྲུལ་ཡོན་ཏན་རྒྱ་མཚོས་མཛད།
མིང་གཞན་བློ་གྲོས་མཐའ་ཡས་ཀྱིས་དཔལ་སྤུངས་ཡང་ཁྲོད་ཀུན་བཟང་བདེ་ཆེན་འོད་གསལ་གླིང་དུ་བགྱིས་པའི་
ཡི་གེ་པ་ནི་རིག་པའི་གནས་ལ་རྣམ་པར་དཔྱོད་པའི་བློ་གྲོས་ཡངས་པ